– Сёлета пад цукровыя буракі мы адвялі 250 гектараў, з якіх 35% ужо засеялі, – гаворыць галоўны аграном ААТ “Дэмбрава” Дзмітрый Станіслававіч Скорб. – На сяўбе выкарыстоўваем правераныя сарты замежнай селекцыі, якія характарызуюцца высокай ураджайнасцю. Летась, да прыкладу, з кожнага гектара мы атрымалі ў сярэднім па 660 цэнтнераў салодкіх караняплодаў. Паколькі ў бягучым сезоне ўнеслі пад пасевы неабходную колькасць арганічных і мінеральных угнаенняў, не без падстаў разлічваем на багаты ўраджай.